Austromyrtus dulcis

Ti Austromyrtus dulcis, ti berry a midgen wenno midyim, ket ti maysa nga agsalumpayak a bassit a kayo a patneng iti akindaya nga Australia.

Dagiti bulong ti bery a midgen ket 1–3 cm iti kaatiddog ken 0.5 cm iti kaakaba, timmirad ken immitlog, nasileng iti ngato ken ken nalamuyot a nadutdutan idi baba. Dagiti puraw a sabong ket 1 cm iti kaakaba, a sarunuen babaen dagiti naturikan a lila a makan a berry.

Pannakaiwarwaras 
Mabirukan ti sebbangan idiay New South Wales ken Queensland.

Dagiti usar 
Dagiti berry ket popular a tradisional a patneng a makan, a kankannen  dagiti indihenio nga Australiano ken dagiti saan nga indihenio a tattao. Dagiti marunaw iti ngiwat a berry ketnasam-it ken aromatiko, nga addaan iti naimbag nga agnanam iti laya. Bayat a mabigbigan nga addaan kadagiti kalidad a naimas, saan pay a naikomersial dagiti berry gapu kadagiti patikut iti panagburas ken panagipakahe.

Dagiti nagibasaran 

 Low, T., Wild Food Plants of Australia, Angus & Robertson, 1992 .

Flora ti New South Wales
Flora ti Queensland
dulcis